open-index/open-wikipedia-markdown huggingface dataset:
Varg Veum – Skriften på veggen

***Varg Veum – Skriften på veggen*** er den 7. filmen i filmserien om detektiven Varg Veum. Filmen er basert på boken med samme navn av den bergenske forfatteren Gunnar Staalesen. Den hadde premiere 27. august 2010, og hadde et samlet besøkstall på norske kinoer på .

## Handling
Varg Veum har trukket seg tilbake fra livet som privatetterforsker. Han er lærer, har funnet en kjæreste og forsøker å leve et rolig liv. Samtidig slipper Kniven, Vargs nemesis, ut av fengsel. En byrettsdommer blir funnet brutalt drept, og en ung jente forsvinner – begge med forbindelse til Vargs fortid. Kniven tvinger Varg til å svare for suspekte handlinger i sin egen fortid. En fortid Varg har gjør alt for å fortrenge, men som han nå ikke lenger kan flykte fra. Denne gangen er ikke Varg på saken. Han *er* saken.

## Rolleliste
* Trond Espen Seim (Varg Veum)
* Bjørn Floberg (Hamre)
* Lene Nystrøm (Karin)
* Nikolaj Lie Kaas (Kniven)
* Martine Johansen (Torill/Eva Beate)
* Eivind Sander (Holger)
* Petronella Barker (Sidsel)
* Per Egil Aske (Herman Brandt)
* Tobias Santelmann (Stian Brandt)
* Birgitte Victoria Svendsen (Solveig Brandt)
* Hulda Hein Gutierrez (Geline Brandt)
* Karl-Vidar Lende (Egil)
* Mikal Olsen Lerøen (Programleder)
* Tom Larsen (Toyotaeieren)
* Gunnar Lien Holsten (Politimann)
* Tore Christian Sævold (Polititekniker)
* Philip Holloman (Lærer)
* Lars Petter Aase (Fengseksvokter)

## Referanser




## Eksterne lenker
* 
* 
*
Anton Fredrik Klaveness (1903–1981)

**Anton Fredrik Klaveness** (1903–1981) var en norsk skipsreder.

Han var sønn av skipsreder Anton Fredrik Klaveness (1874–1958) og Therese Grøn (1875–1948).  Farfaren Anton Fredrik Klaveness (1839–1904) grunnla familiebedriften, rederiet *[[A. F. Klaveness & Co|Klaveness]]*, men døde året efter Anton Fredrik ble født.  Efter Oslo handelsgymnasium og studier i utlandet, arbeidet Anton Fredrik Klaveness fra 1923 i familiebedriften og var fra 1934 med i rederiets ledelse. Fra 1947 var han styreformann i rederiet og hadde også styreverv i Norges rederiforbund  og Skibsfartens Arbeidsgiverforening.

Han var med i styrelsen for forsikringsselskapet Vega, Shell, O. Thoresen shipping, Sydvaranger, Andresens bank, Veritas, Framnæs Mek. Verksted og Schous bryggeri. Fra 1935 til 1937 var han medlem av herredsstyret i Bærum.

Klaveness deltok som rytter under Sommer-OL 1928 i Amsterdam.  Han var også formann i Norsk Jockeyklubb. Ellers var han ivrig seiler og skiløper.  Sammen med broren Dag etablerte han Anton og Therese Klaveness reise- og studiestipendium med navn etter deres foreldre.

Anton Fredrik Klaveness giftet seg i 1923 med Lucy Egeberg (1907–1992) av  Egeberg (slekt fra Sjælland).  I 1938 giftet han seg med Brita Zahle (1912–1974) som var datter av den danske minister/ambassadør i Berlin.

Anton Fredrik Klaveness var ridder av 1. klasse av St. Olavs Orden (1961), den svenske Vasaordenen og den nederlandske Oranje-Nassau-ordenen.

## Meritter
* Norge under Sommer-OL 1928: 32.-plass i sprangridning individuelt og 11.-plass i lagkonkurransen
## Referanser

## Eksterne lenker
*
Eumichthini

* Se Systematisk inndeling

**Eumichthini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Nokså små, brunlige eller brunsvarte, blanke trebukker. Antennene er omtrent så lange som kroppen eller noe kortere. Pronotum er nærmest tønneformet med rundede sider, omtrent så langt som bredt, og tydelig smalere enn de parallellsidige dekkvingene. Lårene er klubbeformede.

## Utbredelse
Gruppen er utbredt i det vestlige Nord-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Eumichthini Linsley, 1940
******** Slekten *[[Eumichthus]]* LeConte, 1873
********* *[[Eumichthus oedipus]]* LeConte, 1873
******** Slekten *[[Poecilobrium]]* Horn, 1883
********* *[[Poecilobrium chalybeum]]* (LeConte, 1873)

## Kilder

* Liste over slektene
* Katalog med utbredelsesdata, amerikanske arter 

## Eksterne lenker
*
Musikk i Nordland

**Musikk i Nordland** er Nordland fylkeskommunes enhet for musikk. De produserer over 700 konserter i året og spiller en sentral rolle for musikklivet i fylket. Siden oppstarten i 1992 har Musikk i Nordland (MiN) stått for musikkopplevelser av høy kvalitet, og sørget for at disse har nådd ut til alle kriker og kroker i Norland fylke. Bedriften, som er en del av Nordland fylkeskommunes kultur- og miljøavdeling, har i dag 18 ansatte hvorav 11 er rene musikerstillinger.

### Offentlige konserter
Musikk i Nordlands 11 fast ansatte musikere utgjør MiNensemblet, som er en av de fremste kammermusikkgruppene her til lands. Ikke bare holder MiNensemblet svært høyt kunstnerisk nivå, men sammensetningen av strykekvintett, blåsekvintett og klaver byr på en besetningsallsidighet få andre grupper kan matche. Et typisk konsertår for MiNensemblet kan dermed dekke hele spekteret fra barokk- og tidligmusikk til samtidsmusikk og jazz.

### Samarbeid med andre organisasjoner
Musikk i Nordland samarbeider også med sine søsterorganisjoner Kultur i Troms, Scene Finnmark og Nordnorsk jazzsenter om det som kalles Landsdelsmusikerordningen i Nord-Norge (LiNN). Musikerne i MiNensemblet har derfor også betegnelsen landsdelsmusikere. Sammen står de for mange spennende prosjekter og konserter, og er en viktig støttespiller for musikken i landsdelen. Utover dette samarbeider MiN med aktører i både Sverige og Finland i det som kalles Music On Top, hvor målet er musikkfaglig kompetanseutvikling på Nordkalotten.

### Musikertjenester
En siste, men intet desto mindre viktig, funksjon er Musikk i Nordlands musikertjenester. Dette er en søknadsbasert ordning hvor Musikk i Nordlands musikere lånes ut til konserter, turnéer og andre liknende prosjekter i det frivillige musikkliv. Dette har ført til mange flotte og uventede musikalske møter, som i sin tur har spilt en viktig rolle i rekrutteringen av nye generasjoner musikere.

## Eksterne lenker
* http://www.minensemblet.no
* http://www.kultursekkeninordland.no
* http://www.facebook.com/musikkinordland
* https://www.instagram.com/minensemblet/
Zebra Technologies

**Zebra Technologies** er produsent av termiske skrivere for strekkodeetiketter og kvitteringer, skrivere/omkodere for RFID-etiketter og kortskrivere. Firmaet er basert i Vernon Hills i Illinois i USA. Zebra har produkter i 100 land verden rundt. Zebra-skrivere brukes i mange av USAs største selskaper.

Zebra ble stiftet i 1969 under navnet *Data Specialties Incorporated*, en produsent av raske elektromekaniske prokdukter. Selskapet endret fokus mot spesiallagde merke- og billettsystemer i 1982, og ble *Zebra Technologies Corporation* i 1986. Zebra gikk på børs i 1991. Selskapet har nå en årsomsetning på mer enn 800 millioner USD, og spesialiserer seg på skriverprodukter, skrivertilbehør og RFID-teknologi.

Hovedkontoret ligger i Lincolnshire i Illinois. Zebra har også kontorer over hele verden, blant annet i Kina, Singapore, Nederland, Sverige og England.

I oktober 1998 ble Zebra Technologies fusjonert med Eltron International.

Alle Zebras design- og produksjonslokasjoner er sertifisert ifølge standarden ISO 9001. Siden 2008 har Zebra satt bort mesteparten av sin skriverproduksjon til Jabil Circuit i Guangzhou, Kina.

Zebras skrivere benytter et spesielt språk for sideformatering, kalt *Zebra Programming Language* (ZPL). Enkelte skrivere bruker også *Zebra Basic Interpreter* (ZBI 2) som tillater brukeren å fange opp og manipulere innkommende data før utskrift. Etiketter og dokumenter kan designes med programvaren *ZebraDesigner Pro*, og skrivere kan fjernstyres og kontrolleres via *ZebraNet Bridge*.

I april 2014 ble det besluttet at Zebra Technologies skal kjøpe Enterprise Business-divisjonen av Motorola Solutions.

## Referanser


## Eksterne lenker
* Zebra Technologies
* Selskapets lederskap 
* Et intervju med Zebra angående deres RFID-teknologi
* Zebra Technologies partnere
Karakol

**Karakol** (kirgisisk Каракол) er en by i Kirgisistan. Den ligger ved østenden av den store innsjøen Issyk-Kul og er administrasjonssenter i Issyk-Kul-provinsen.  I sovjettiden het byen *Prsjevalsk* etter den russiske oppdagelsesreisende Nikolaj M. Prsjevalskij som døde her i 1888.

Turisme er en viktig næring, og Karakol brukes mye som et startpunkt for turer i Tian Shan-fjellene. Attraksjoner i selve byen er en dunganenes moské bygd av tre og den russiskortodokse katedralen, også bygd i tre. Seks kilometer utenfor byen ligger Prsjevalskijs grav med en minnepark og et museum.

I Mikhailovka-bukta ligger det et testanlegg for torpedoer. 

## Eksterne lenker
*
Skogmaur

Norske arter:
* *[[Formica pratensis|F. pratensis]]* 
* *[[Formica polyctena|F. polyctena]]* 
* *[[Formica aquilonia|F. aquilonia]]* 
* *[[Formica lugubris|F. lugubris]]* 
* lyshodet skogmaur 
* rød skogmaur
* svarthodet skogmaur  

**Skogmaur** (*Formica*) er en gruppe arter i slekten tuemaur (*Formica*) i maurfamilien. De regnes som en viktig del av skogens økosystem fordi de blant annet lever av mange skadedyr, slik som barkbiller, men også selv er næring for andre dyr, for eksempel grønnspett.

## Utbredelse
Skogmaur finnes nær sagt over hele kloden.

## Utseende
Skogmaur er tydelig tofarget, og mellom 4 og 11&nbsp;mm lang. Den samler en gruppe svært like arter som er vanskelig å skille fra hverandre.
 

## Litteratur
* Douwes, P.; Abenius, J.; Cederberg, B. & Wahlstedt, U. 2012. *Steklar: Myror och getingar. Hymenoptera: Formicidae–Vespidae* Nationalnyckeln till Sveriges flora och fauna 133 sider. ISBN 978-91-88506-78-8
* Hågvar, Sigmund. 1998. *Norske maurs forunderlige liv.* Norsk entomologisk forening. Insekt-Nytt 23 (2)] side 5-51.
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 158. ISBN 82-02-13551-6

## Eksterne lenker
*  
* Norges veps, maur, humler og bier Norsk side (mest om maur.)
Roger Smith

**Roger Smith** (født **Roger LaVerne Smith**; 1932–2017) var en amerikansk skuespiller, manusforfatter, produsent og manager. Han spilte i TV-serien *77 Sunset Strip*. Han var gift med skuespilleren Ann-Margret.

Sammen med Allan Carr drev de selskapet Rogallan Management, produserte *The First Time* (1969) og *C.C. and Company* (1970), som han også skrev.

## Filmografi
### Filmer
* *Man of a Thousand Faces* (1957)
* *Operation Mad Ball* (1957)
* *No Time to Be Young* (1957)
* *Crash Landing* (1958)
* *Auntie Mame* (1958)
* *Never Steal Anything Small* (1959)
* *For Those Who Think Young* (1964)
* *Rogues' Gallery* (1968)
* *Sette uomini e un cervello* (1968)

### TV-opptredener

* *Original Amateur Hour* (1948)
* Damon Runyon Theater: *Hot Oil* (1956)
* Celebrity Playhouse: *Faith* (1956)
* Ford Theatre: *Stand by to Dive* (1956)
* Ford Theatre: *A Past Remembered* (1956)
* Ford Theatre: *Never Lend Money to a Woman* (1956)
* Sheriff of Cochise: *The Kidnapper* (1957)
* West Point: *M-24* (1957)
* The George Sanders Mystery Theater: *Round Trip* (1957)
* *Father Knows Best* (1957–1958)
* Wagon Train: *The Daniel Barrister Story* (1958)
* Sugarfoot: *Yampa Crossing* (1958)
* *77 Sunset Strip* (1958–1963)
* Hawaiian Eye: *I Wed Three Wives* (1960)
* The Ford Show (1960)
* Surfside 6: *Love Song for a Deadly Redhead* (1962)
* Kraft Suspense Theatre: *Knight's Gambit* (1964)
* *Mister Roberts* (1965)
* *Hullabaloo* (1966)

## Referanser


## Eksterne lenker

*
Lage Nøst

**Lage Nøst** (født 1991) er en norsk politiker (MDG) og musiker som fra 2014 til 2016 var nasjonal talsperson for Grønn Ungdom. Ved stortingsvalget i 2017 var han Miljøpartiet De Grønnes førstekandidat i Møre og Romsdal.

Han har studert utøvende jazzgitar og sosiologi ved Universitetet i Stavanger, og filosofi ved Universitetet i Oslo.

Han er sønn av kunstner og teatersjef ved Riksteatret, Arne Nøst.

## Politisk arbeid
Nøst meldte seg inn i Miljøpartiet De Grønne i 2012, og ble valgt til leder i Grønn Ungdom Stavanger i januar 2013. I oktober samme år ble han i et suppleringsvalg valgt til medlem av Grønn Ungdoms arbeidsutvalg, og i mars 2014 ble han valgt til ny nasjonal talsperson for ungdomspartiet sammen med Ingrid Ophaug Dahl 

I 2013 var han tredjekandidat til Stortinget for Miljøpartiet De Grønne i Rogaland. I 2017 var han førstekandidat til Stortinget for Miljøpartiet De Grønne i Møre og Romsdal.

## Referanser
Oskar von Miller

**Oskar von Miller** (født 7. mai 1855, død 9. april 1934) var en tysk bygningsingeniør som grunnla Deutsches Museum (det tyske museum) i juni 1903. I samarbeid med Emil Rathenau grunnla han i 1883 selskapet *Deutsche Edison-Gesellschaft für angewandte Elektricität* som i 1887 skiftet navn til Allgemeine Elektricitäts-Gesellschaft (AEG). I München bygde han i 1884 Tysklands første elektrisitetsverk, og året etter Tysklands første offentlige elektrisitetsverket (i Berlin).

## Referanser


## Kilder
*Deutsches Museum: Geschichte - Gründung Besøkt 28. april 2014
*LSW Energie Schulportal - Energiewelt: Oskar von Miller Besøkt 28. april 2014
Tsjolpon-Ata

**Tsjolpon-Ata** (kirgisisk Чолпон-ата) er en by i Kirgisistan. Den ligger ved nordbredden av den store innsjøen Issyk-Kul og er et sentrum for turismen ved innsjøen. I nærheten er det et stort felt med helleristninger.

## Eksterne lenker
*
Gahaniini

* Se Systematisk inndeling

**Gahaniini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, blanke, tilsynelatende hårløse trebukker. Antennene er litt kortere enn kroppen. Pronotum er mer eller mindre rødlig, omtrent så langt som bredt, med en kraftig, trekantet tann midt på hver side. Dekkvingene er parallellsidige, enten svarte eller brunrøde.

## Utbredelse
Slekten *[[Gahania]]* er utbredt i det østlige og sørlige Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  eller Dorcasominae
******* Stammen Gahaniini Quentin & Villiers, 1989
******** Slekten *[[Gahania]]* Distant, 1907
********* *[[Gahania brunnea]]* Quentin & Villiers, 1970
********* *[[Gahania karooensis]]* Adlbauer, 1998
********* *[[Gahania orientalis]]* Quentin & Villiers, 1970
********* *[[Gahania perissinottoi]]* Adlbauer, 2016
********* *[[Gahania simmondsi]]* Distant, 1907
********* *[[Gahania thompsoni]]* Quentin & Villiers, 1970

## Kilder

* Liste over slektene
* Katalog med utbredelsesdata 

## Eksterne lenker
*
Thomas Clarion

**Thomas Clarion** (født 15. mars 1982 i Sallanches) er en fransk funksjonshemmet skiskytter og langrennsløper. Han har to bronsemedaljer ved Paralympiske vinterleker 2014 i Sotsji som fremste internasjonale meritter. 

Han mistet synet da han var 20 år gammel, på grunn av Retinitis pigmentosa (pigmentavleringer grunnet netthinnebetennelse), og konkurrerer i klassen B1 for synshemmede utøvere. Han debuterte internasjonalt i verdenscupen i 2008. I tillegg til skiskyting og langrenn har han også drevet aktivt med parasvømming. 

Han er utdannet fysioterapeut og massør, og jobber på *Janville Centre of Re-adaptation* i Bonneville i Haute-Savoie. 

## Karriere
Clarion vant verdenscupen sammenlagt i sesongen 2008/09. 

Han deltok ved VM i skiskyting og langrenn for funksjonshemmede 2009. I skiskyting kom han på 6.-plass på 12,5 km og 10.-plass på 3,6 km jaktstart. I langrenn kom Frankrike på 4.-plass på 1x4 + 2x5 km stafett, og individuelt kom han på 9.-plass på 10 km fristil og 10.-plass på 20 km klassisk. Året etter deltok han ved Paralympiske vinterleker 2010, der han kom på 5.-plass på 12,5 km skiskyting og 8.-plass på 3 km jaktstart. I langrenn fikk han 6.-plass på 20 km fristil som beste individuelle resultat. Frankrike kom også på 6.-plass på 1x4 + 2x5 km stafett, og Clarion kom på 15.-plass på langrennssprinten. Han stilte ikke til start på 10 km klassisk stil. 

I 2011 deltok han ved VM i skiskyting og langrenn for funksjonshemmede 2011 i Khanty-Mansiysk. I skiskyting kom han på 6.-plass på 7,5 km, 7.-plass på 12,5 km og 8.-plass på 3 km jaktstart. Russland kom på 5.-plass på 1x4 + 2x5 km stafett, og han kom også på 5.-plass på 10 km. På 20 km kom han på 8.-plass, men han stilte ikke til start på sprinten. 

Ved VM i skiskyting og langrenn for funksjonshemmede 2013 i Sverige kom han på 6.-plass på 7,5 km skiskyting, 12.-plass på 12,5 km og 13.-plass på 15 km skiskyting. Han fikk bedre plasseringer i langrenn, der han kom på 4.-plass på 4 x 2,5 km stafett, og 6.-plass på både 10 og 20 km. 

Ved Paralympiske vinterleker 2014 i Sotsji kfikk han to medaljer i langrenn. Han fikk bronse individuelt på 10 km fri teknikk, og Frankrike kom også på 3.-plass på 4 x 2,5 km stafett, der Clarion brukte Julien Bourla som ledsager. Han kom på 10.-plass i kvalifiseringen i langrennssprinten, og nådde ikke finalen. I skiskyting kom han på 15.-plass på 7,5 km. 

Etter de paralympiske vinterlekene i 2018 ble han utnevnt til ridder av Æreslegionen. 

## Referanser


## Eksterne lenker
* Profil hos Paralympics 2014 
* Profil hos IPC  (biografi og resultater)
Electric Callboy

**Electric Callboy** (tidligere kjent som **Eskimo Callboy**) er et tysk metalcore-band. Bandet ga ut sitt første album *Bury me in Vegas* i 2012. Sangene inneholder stort sett tekster som omhandler drikking og sex.

## Diskografi
;Studioalbum
* *[[Bury Me in Vegas]]* (2012)
* *[[We Are the Mess]]* (2014)
* *[[Crystals]]* (2015)
* *[[The Scene]]* (2017)

;EP
* *Eskimo Callboy* (2010)

## Eksterne lenker
* 
*
Bilirubin

**Bilirubin** er et gult avfallsprodukt som dannes under nedbrytningen av hemoglobin i røde blodlegemer. Stoffet skilles vanligvis ut via galle. Urin skal ikke inneholde bilirubin. Nedbrytningsprodukter av bilirubin er årsaken til at blåmerker først blir blå (biliverdin) og siden blir gule, og farger også avføring. Ved høyt bilirubinnivå i blodet (hyperbilirubinemi) kan man utvikle gulsott (ikterus), en tilstand der man får gul misfarging av huden og konjunktiva i øynene.

## Metabolisme

Bilirubin dannes i milten under nedbrytningen av gamle eller skadde røde blodlegemer, i første omgang som ukonjugert bilirubin, en lite vannløselig form. Ukonjugert bilirubin bindes til albumin og transporteres til leveren, der det konjugeres med glukuronsyre før det skilles ut i gallen til tarmen. Konjugert bilirubin blir ikke reabsorbert i tynntarmen sammen med andre gallesyrer, og går derfor videre til tykktarmen. Bakteriene i tykktarmen dekonjugerer og omdanner bilirubinet til urobilinogen, som igjen oksideres til urobilin og stercobilin, som gir avføringen den brune fargen.

## Diagnostikk
Mengden av bilirubin i serum er en mye brukt blodprøve for å se etter lever- og gallegangspåvirkning, samt i diagnostikk av hemolytisk anemi. Gilberts syndrom er en annen vanlig årsak til økt bilirubin i befolkningen. Bilirubinverdiene varierer gjennom dagen, og kan være dobbelt så høy på morgenen. Blodprøven bør settes i sammenheng med andre leverprøver.

## Referanser
Gryta kraftverk

**Gryta kraftverk** er et vannkraftverk i Rindal kommune i Trøndelag.

Det er et elvekraftverk som utnytter et fall på 223 meter i en sideelv til Surna.

Installert effekt er 1,5 MW. Årsproduksjon er beregnet til 4,5 GWh.

I desember 2020 overtok Småkraft AS alle aksjene fra grunneierne.

## Referanser


## Kilder
* 
* NVE vannkraftdatabase
* Småkraft AS

## Se også
* Åpningen av Gryta Kraft
Kukorevo

**Kukorevo** (bulgarsk: *Кукорево*) er en landsby i Tundzja kommune i Jambol oblast sydøst i Bulgaria.

Landsbyen ligger rett syd for regionhovedstaden Jambol. Hovedveien III-5304 passerer gjennom Kukorevo. Befolkningstallet har vært svakt nedadgående i senere år, og var per 31.12.2016 på 1657 innbyggere.

Kirken i Kukorevo (kalt «Св. Димитър» (Sv. Dimităr), etter Sankt Demetrius) ble bygget i 1892.

## Referanser
Folketellingen 1960

**Folketellingen 1960** i Norge ble gjennomført av Statistisk sentralbyrå, og er publisert som en serie hefter over ulike temaer. Data fra Folketellingen 1960 ble brukt til å opprette et sentralt personregister. Det ble også kartlagt hvor mange som hadde bil og telefon. Data fra folketellinge 1960 ble også brukt til å avgrense de norske tettstedene for første gang. 

I 1960 talte Norges befolkning 3,59 millioner mennesker, en økning på 9,5 prosent fra forrige folketelling i 1950. Folketellingen i 1960 var siste gang en folketellings hovedoppgave var å gi svar på hvor mange mennesker som bodde i landet vårt. Fra dette tidspunkt ble endringer i folkemengden fortløpende registrert.

Tellingen viste at nærmere 15 prosent av hovedpersonene i husholdningene hadde bil, mens nærmere 40 prosent av husholdningene hadde installert telefon. 

Den første folketellingen hvor utdanningsnivå ble kartlagt var i 1950 og denne kartleggingen fortsatte i 1960-tellingen. Det ble spurt om både allmennutdanning etter folkeskole og om spesialutdanning. 20 prosent av befolkningen hadde spesialutdanning og handelskoleutdanning var mest utbredt. 

Husholdningsmønsteret ble også kartlagt. Tellingen viser 76 prosent av alle husholdninger var familiehusholdninger bestående av én kjernefamilie, 22 prosent bestod av enslige eller for eksempel søsken som levde sammen, mens nærmere 2 prosent var husholdninger med minst to kjernefamilier. Folketellingen kartla også bygningmassen i landet. 

Rundt 3,7 prosent av befolkningen stod utenfor statskirken. Personer født i utlandet ble også kartlagt. De tre største innvandrergruppene var svensker, dansker og amerikanere.  

Folketellingen 1960 er publisert av Statistisk sentralbyrå i åtte hefter.  
*Hefte 1. Folkemengde og areal. 
*Hefte 2. Folkemengden etter kjønn, alder og ekteskapelig status.
*Hefte 3. Folkemengden etter næring, stilling og sosial status.
*Hefte 4. Utdanning.
*Hefte 5. Husholdninger og familiekjerner.
*Hefte 6. Boliger.
*Hefte 7. Barnetallet i ekteskap.
*Hefte 8. Trossamfunn. Fødested. Statsborgerskap. Eiere av personbil. Leiligheter med telefon. 
I tillegg er det publisert hefter for hver enkelt kommune. 

Originalmaterialet er foreløpig klausulert. 
## Referanser
Knut Gysler

**Knut Trygve Gysler** (født 21. februar 1888, død 22. mai 1967) var en norsk OL-rytter og rittmester.

Etter agronomeksamen i 1908 tok han en militær utdanning på generalstabslinjen, uteksaminert i 1913.  Han fikk så jobb i Akershus Dragonregiment, fra 1920 som rittmester (kapteins grad i kavaleriet) og etterhvert eskadronsjef, en eskadron er det samme som et kompani. Under en fellesøvelse på Gardermoen i 1934 introduserte han bruk av panserbiler. 
I 1940 da den andre verdenskrig brøt ut førte Gysler Ringsaker eskadron under felttoget mot tyskerne .  Han flyktet til Sverige i 1943 og var i 1944 kommandant i leiren «Mossebo», beliggende Öreryd i Jönköpings län. Slik gikk det til at han efter krigen fikk Deltagermedaljen *med rosett*. Han tok avskjed fra militæret i 1948.

Ellers var han aktiv rytter, med deltakelse i OL 1920 og 1928.   Fra 1930 drev han *Hippodromen* i Risalléen 5 på Vinderen i Oslo, først i et felles eierskap.  Av økonomiske årsaker fikk han kjøpt hele greia billig og drev det som eneeier fra 1936 til 1940 da tyskerne overtok anlegget for å huse østerrikske fjelltropper.  Verdt å nevne er kanskje at Gysler i sin tid hadde Dronning Maud (1869–1938) som elev.

Gysler var forøvrig av ungarsk avstamning og sønn av Kjøstel Gysler (1851–1928). Etter sitt virke hos Gunerius Pettersen (1826–1892), drev faren manufakturforretning i Torggata 1 frem til århundreskiftet. Selv ble Knut Trygve gift med Ruth Ågot Pedersen (1896–1956).  De var forøvrig morforeldre til redaktør Knut Haavik (født 1943).
## Meritter
* Norge under Sommer-OL 1920 i Antwerpen:  9.-plass individuelt i sprangridning
* Norge under Sommer-OL 1928 i Amsterdam: 21.-plass individuelt og 11.-plass i lagkonkurransen
* kongepokal i 1925
## Referanser



 

## Eksterne lenker
*
The Hive Stadium

**The Hive Stadium** er hjemmebanen til Barnet FC, London Broncos og London Bees. Arenanen ble innviet i 2013 og har en kapasitet på 5176 tilskuere. Publikumsrekorden på banen er 5233, mot Gateshead, Conference National, 25. april 2015.

## Eksterne lenker
* 
* Barnets offisielle nettside
Claude Nobs

**Claude Nobs** (født 4. februar 1936 i Territet, Vaud, Sveits, død 10. januar 2013 i Lausanne) var en sveitsisk kulturmanager. Han var en av grunnleggerne av Montreux Jazz Festival og ledet denne til 2012.

Nobs var opprinnelig utdannet som kokk, og ble på begynnelsen av 1960-tallet ansatt på turistkontoret i Montreux. På en tjenestereise til New York besluttet han spontant å besøke Nesuhi Ertegün som var president i Atlantic Records. På gangen foran Ertegüns kontor traff han Roberta Flack, og inviterte henne til Montreux, senere også Aretha Franklin. 1964 arrangerte han den første konserten med The Rolling Stones utenfor Storbritannia.

1967 arrangerte han den første jazzfestivalen i Montreux sammen med Géo Voumard og René Langel. Allerede den første festivalen hadde prominente musikere – som Charles Lloyd med sin kvartett med Keith Jarrett, Ron McClure og Jack DeJohnette.

I 1971 hadde Nobs organisert plateopptak i Montreux for rockebandet Deep Purple. Opptakene skulle gjøres i Montreux' kasino. Kvelden før var en konsert med Frank Zappa i kasinoet, under konserten brøt det ut en brann, og kasinoet brant ned til grunnen. Medlemmene i Deep Purple var øyenvitner og skrev derpå verdenshiten *[[Smoke on the Water]]* som de tilegnet Nobs.

I 1990-årene delte han ledelsen av festivalen en periode med Quincy Jones, i denne tiden var også Miles Davis regelmessig gjest.

24. desember 2012 hadde Nobs en skiulykke og døde 10. januar 2013 mens han lå i koma.

## Referanser


## Eksterne lenker
* 
* 
* 
*  Montreux Jazz Festival
*  Claude Nobs Foundation
*  Live at Montreux on YouTube
*  Claude Nobs Revealed on CNN.com International
Bernt Bentsen

**Bernt Bentsen** (født 1860, død 2. januar 1899) var en norsk polfarer, sjømann, styrmann og ishavsseiler. Han deltok i polferden «Framferd» ledet av Fridtjof Nansen og Wellmans nordpolekspedisjon i 1898 hvor han døde.

## Kryssingen av Polhavet med «Fram»

Bentsen tok styrmannseksamen i 1890 og dro deretter ut på Ishavet. Han deltok på den første ferden med «Fram» 1893—96 under ledelse av Fridtjof Nansen. Da ekspedisjonen ankom Tromsø på vei mot sibirkysten, ble Bentsen hyrt på stedet for å hjelpe med seilasen til Jugorstredet. Nansen forklarte ikke i sin beretning hvorfor han tok med Bentsen, og det var heller ingen køyeplass til ham. Han måtte dele en allerede full firemanns lugar, som antagelig var mulig fordi én mann alltid var på vakt. Bentsen ble med ekspedisjonen hele veien.
 
Han var visstnok god til å fortelle skrøner, som var nyttig under en tre år lang drift.

## Wellmans nordpolekspedisjon og Bentsens dødsfall
Bentsen døde under overvintring på Frans Josefs land. Han ble hyrt i 1898 av amerikaner Walter Wellman for en ekspedisjon til Frans Josef Land, som skulle være utgangspunktet for Nordpolen. Bentsen og Paul Bjørvig overvintret i en liten stein- og torvhule på Kapp Heller på Wilczekøya. De var en del av en gruppe på seks personer som under ledelse av Evelyn B. Baldwin la ut på en ekspedisjon nordover fra hovedstasjonen de hadde etablert på Kapp Tegetthoff på Halløya. Det ble bestemt at fire av de seks skulle returnere til hovedbasen, Bjørvig og Bentsen skulle overvintre i den primitive hytten. Stenhula var satt opp ved et depot resten av ekspedisjonsmedlemmene skulle benytte på neste sommers framstøt nordover, de to nordmennene skulle således være vaktmenn for dette depotet. Det var imidlertid meget begrenset hva de hadde fått tillatelse av Baldwin til å bruke i løpet av vinteren. De levde mest på isbjørnkjøtt og kaffe. Bentsen ble syk i begynnelsen av november, og Bjørvig pleide han frem til han døde 2. januar. Tidligere på høsten hadde de to blitt enige om at hvis en av dem døde i løpet av vinteren skulle den andre ikke begrave den døde ute. Dette fordi det på vinterstid ville være umulig å gjøre dette på en sikker måte slik at ikke isbjørner eller hunder fikk tak i liket. Bjørvig tilbrakte derfor resten av vinteren med sin døde kamerat i soveposen. I slutten av februar kom Wellman og de andre til Kapp Heller. De laget da en grav av steiner og holdt begravelse for Bentsen.

Hendelsen er tema i John Giævers bok *Hardbalne polarkarer* fra 1957 og i Mikkjel Fønhus fortelling *Et løfte*, Fønhus hadde fått låne Bjørvigs dagbok fra overvintringen for å skrive fortellingen.

## Nyere tid
I 1960 kom russiske forskere over Bentsens grav under en ekspedisjon til Wilczek Land, øya der Kapp Heller ligger. Graven var da ødelagt, så de gravla ham på nytt. Russerne reiste også et minnesmerke ved graven.

## Referanser


## Kilder
* 

## Eksterne lenker
* 
* Fram Museum artikkel om Bernt Bentsen
Zlatan Azinović

**Zlatan Azinović** (født 31. januar 1988 i Kalmar) er en svensk fotballspiller av bosnisk opprinnelse. Azinović, som er keeper, spiller for Malmö FF i Allsvenskan.

## Karriere som klubbspiller
### Kalmar FF
Azinović startet karrieren som profesjonell fotballspiller i den lokale klubben Kalmar FF i 2005. Azinović ble andrekeeper, da Petter Wastå var lagets førstekeeper, og Azinović apilte tre seriekamper for klubben fram til 2010. I 2010 ble både Azinović og Wastå satt på sidelinjen da Etrit Berisha gjorde sitt gjennombrudd i klubben.

### Trelleborgs FF
Midt i 2011-sesongen gikk Azinović til den konkurrerende Allsvenskan-klubben Trelleborgs FF på lån fra Kalmar FF. Han spilte tre kamper i løpet av sesongen. I 2012 signerte Azinović for Trelleborgs FF, og Trelleborgs FF lot sin førstekeeper, Viktor Noring, låne ut til Malmö FF.

### Malmö FF
Den 22. august 2012 ble det kunngjort at Azinović gikk til Malmö FF på korttidskontrakt ut 2012-sesongen. Azinović spilte ingen kamper for klubben, og kontrakten ble ikke forlenget. Etter et kortere opphold i Kalmar FF returnerte Azinović til Malmö FF, hvor han 9. januar 2014 signerte en toårskontrakt.

## Spillerstatistikk
:*Oppdatert 28. april 2014*

## Referanser


## Eksterne lenker
* 
*  «Zlatan Azinovic», profil på Malmö FFs hjemmeside
Stavanger Høyre

**Stavanger Høyre** er partiet Høyres kommuneforening i Stavanger. I perioden 2023–2027 har Høyre 21 av 67 representanter i bystyret. Tormod Wilson Losnedal ble valgt til ordfører i 2024. Leder i Stavanger Høyre er John Peter Hernes.

## Historie
Stavanger Høyre ble dannet som Grundlovsforeningen i Stavanger, senere Stavanger Konservative Forening, den 17. september 1883. Foreningen skulle «virke for bevarelsen af landets konstitutionelle forfatning» og valgte Thomas Natvig til sin første formann.

Stavanger Konservative Ungdomsforening ble dannet 27. januar 1892. Stavanger Unge Høyre regner seg derfor som landets eldste Unge Høyre-forening.

Like etter unionsoppløsningen fikk partiet konkurranse fra Moderate Venstre og Frisinnede Venstre, men ble samlet i Høires Fællesorganisation i Stavanger i 1918.

Høyre og Frisinnede Venstre hadde en felles organisasjon i kjøpstedene i Vest-Agder og Rogaland fylker, som var en egen valgkrets til Stortinget. Med opphevelsen av bondeparagrafen i 1952 ble byvalgkretsene avskaffet. Etter fire års tid med et fellesutvalg gikk Stavanger Høyre inn i Rogaland Høyre fra 1954.

## Ordførere

## Referanser


## Litteratur
*

## Eksterne lenker
*
Puerto Cortés (distrikt)

**Puerto Cortés** er et distrikt i kantonen Osa i Costa Rica. Det hadde 7&nbsp;969 innbyggere i 2011, og har et areal på 226,19 km². Distriktets administrasjonssentrum er Ciudad Cortés.

## Referanser
Bahía Drake (distrikt)

**Bahía Drake** er et distrikt i kantonen Osa i Costa Rica. Det utgjør den sørligste delen av kantonen. Distriktet ble oppretta 1. oktober 2012, og har derfor ikke noe offisielt befolkningstall ennå. Administrasjonsenteret er Agujitas.

Distriktet har navn etter bukta Bahía Drake. I distriktet befinner en stor del av Corcovado nasjonalpark seg.

## Referanser
Sierpe (distrikt)

**Puerto Cortés** er et distrikt i kantonen Osa i Costa Rica. Det hadde 4&nbsp;205 innbyggere i 2011, og har et areal på 1021&nbsp;km². Distriktets administrasjonssentrum er byen Sierpe.

## Referanser
Bahía Ballena (distrikt)

**Bahía Ballena** er et distrikt i kantonen Osa i Costa Rica. Det hadde 3&nbsp;306 innbyggere i 2011, og har et areal på 160,76 km².

Distriktet utgjør den nordligste delen av kantonen, og har blant annet strendene Dominical og Uvita.

## Referanser
Glaucytini

* Se Systematisk inndeling

**Glaucytini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Små til middelsstore, blanke trebukker, oftest brunsvarte med lyse striper.

## Utbredelse
Gruppen er nesten utelukkende utbredt på øyer: Madagaskar, Seychellene, Komorene, Sri Lanka, Borneo, Molukkene, Ny-Guinea, Salomonøyene, Vanuatu, Palau, Fiji, Ny-Caledonia. I tillegg finnes det noen få arter i Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Glaucytini Lacordaire, 1869
******** Slekten *[[Aureoglaucytes]]* Breuning, 1970 - Samoa
******** Slekten *[[Ceylanoglaucytes]]* Breuning, 1970 - Sri Lanka
******** Slekten *[[Coeruleoglaucytes]]* Breuning & Villiers, 1968 - Madagaskar
******** Slekten *[[Dilachnus]]* Fairmaire, 1896 - Madagaskar
******** Slekten *[[Glaucytes]]* J. Thomson, 1858- Madagaskar
******** Slekten *[[Graphicoglaucytes]]* Breuning, 1970 - Australia
******** Slekten *[[Helenoglaucytes]]* Breuning, 1970 - Vanuatu
******** Slekten *[[Iresioides]]* J. Thomson, 1858 - Madagaskar, Seychellene, Komorene
******** Slekten *[[Metalliglaucytes]]* Breuning & Villiers, 1968 - Madagaskar
******** Slekten *[[Novaeglaucytes]]* Hayashi, 1961 - Ny-Caledonia
******** Slekten *[[Pachycytes]]* Fairmaire, 1903 - Madagaskar
******** Slekten *[[Paracleonice]]* Breuning, 1970 - Borneo
******** Slekten *[[Polyphida]]* Pascoe, 1869 - Indonesia
******** Slekten *[[Polyphidopsis]]* Hayashi, 1970 - Malaysia
******** Slekten *[[Pulchroglaucytes]]* Breuning & Villiers, 1968 - Madagaskar
******** Slekten *[[Scituloglaucytes]]* Breuning, 1970 - Papua Ny-Guinea, Palau, Fiji, Vanuatu, Salomonøyene
******** Slekten *[[Seuthes]]* Pascoe, 1869 - Ny-Guinea, Molukkene
******** Slekten *[[Thaumasocerus]]* Fairmaire, 1871 - Madagaskar, Komorene

## Kilder

* Liste over slektene
* Katalog med utbredelsesdata 

## Eksterne lenker
*
Al-Muqaddimah

***Al-Muqaddimah*** er en bok fra 1377 av den arabiske historikeren Ibn Khaldūn (1332-1406). Boken er opprinnelig skrevet som en introduksjon og metodebeskrivelse til hans omfattende historieverk *Kitab al-Ibar* («Boken om lærdommene»), men «fordi forfatteren vil gi en uttømmende analyse av samfunnet, ender han opp med å beskrive i detalj hele den islamske sivilisasjonens kultur.» Al-Muqaddimah har derfor lenge vært betraktet som et selvstendig verk, og som en tidlig metodisk introduksjon til fag som samfunnsøkonomi, historiefaglig metode, demografi og sosiologi. Bjørsnes sier at «Khaldūn inndeler vitenskapene og beskriver deres formål og metoder.»

Boken utkom på norsk i 2012, i serien Bokklubbens Kulturbibliotek.

## Referanser
Graciliini

* Se Systematisk inndeling

**Graciliini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Ganske små (gjerne 4-5 millimeter), spinkle, brunlige trebukker.
De fleste er lyst brunlige på farge. Antennene er vanligvis lengre enn kroppen, pronotum mer eller mindre tønneformet og lengre enn bredt. Dekkvingene er parallellsidige. Kroppen er kledt med fine, korte hår.

## Utbredelse
Gruppen er representert i alle verdensdeler bortsett fra Australia, men har svært få representanter i Asia og på det afrikanske fastlandet (noen arter på Madagaskar).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Graciliini Mulsant, 1839
******** Slekten *[[Acutelinopteridius]]* Breuning & Villiers, 1958
******** Slekten *[[Ambagous]]* Fairmaire, 1896
******** Slekten *[[Araeotis]]* Bates, 1867
******** Slekten *[[Aruama]]* Martins & Napp, 2007
******** Slekten *[[Axinopalpis]]* Dejean, 1835
******** Slekten *[[Bolivarita]]* Escalera, 1914 - kan også plasseres i Obriini
******** Slekten *[[Caribbomerus]]* Vitali, 2003
******** Slekten *[[Elaphopsis]]* Audinet-Serville, 1834
******** Slekten *[[Pilbukk|Gracilia]]* Audinet-Serville, 1834 - i Norge:
********* Pilbukk, *Gracilia minuta* (Fabricius, 1781)
******** Slekten *[[Hybometopia]]* Ganglbauer, 1889
******** Slekten *[[Hypexilis]]* Horn, 1885
******** Slekten *[[Ischnorrhabda]]* Ganglbauer, 1890
******** Slekten *[[Lianema]]* Fall, 1907
******** Slekten *[[Linopodius]]* Fairmaire, 1896
******** Slekten *[[Linopteridius]]* Fairmaire, 1896
******** Slekten *[[Linopteropsis]]* Breuning & Villiers, 1958
******** Slekten *[[Longelinopodius]]* Breuning & Villiers, 1958
******** Slekten *[[Lucasianus]]* Pic, 1891
******** Slekten *[[Neomicrus]]* Gahan, 1894
******** Slekten *[[Nisibistum]]* J. Thomson, 1878
******** Slekten *[[Parommidion]]* Martins, 1974
******** Slekten *[[Penichroa]]* Stephens, 1839
******** Slekten *[[Perigracilia]]* Linsley, 1942
******** Slekten *[[Raglicia]]* Martins, Galileo & Santos-Silva, 2015
******** Slekten *[[Sulcogracilia]]* Bezark & Santos-Silva, 2022
******** Slekten *[[Tricholinopteridius]]* Breuning & Villiers, 1958
******** Slekten *[[Vesperella]]* Dayrem, 1933

## Kilder

* Liste over slektene
* Katalog med utbredelsesdata 
* Katalog med utbredelsesdata 

## Eksterne lenker
*
Doktor Proktors prompepulver (film)

***Doktor Proktors prompepulver *** er en norsk komediefilm som hadde premiere 14. mars 2014. Den er regissert av Arild Fröhlich, og er basert på Jo Nesbøs bok med samme navn. Manuskriptet var skrevet av Jonas Bogaeus.

Per april 2014 var dette den mest sette filmen på kino i Norge i 2014, med over 340&nbsp;000 besøkende.  vant Kanonprisen 2014 for beste filmmusikk for filmen, mens filmen ble nominert som beste barnefilm ved Amandaprisen 2014.

I 2015 hadde den andre Doktor Proktor-filmen, *[[Doktor Proktors tidsbadekar (film)|Doktor Proktors tidsbadekar]]*, premiere.

## Rolleliste

* Kristoffer Joner – doktor Proktor
* Atle Antonsen – herr Thrane
* Ingar Helge Gimle
* Marian Saastad Ottesen
* Linn Skåber
* Bjarte Tjøstheim
* Emily Glaister
* Eilif Hellum Noraker
* Arve Guddingsmo Bjørn
* Even Guddingsmo Bjørn
* Henrik Horge
* Christian Skolmen

## Referanser


## Eksterne lenker
* 
*
Bahía Drake

**Bahía Drake** er ei bukt like nord for Osahalvøya ved Stillehavet sørvest i Costa Rica. Ved bukta ligger landsbyen Agujitas. Både i selve Bahía Drake og langs kysten sørover er det en rekke strender. Dette, i tillegg til at Corcovado nasjonalpark og Isla del Caño befinner seg i nærheten, gjør Bahía Drake til et populært turistmål. Den har imidlertid dårlig veiforbindelse, og den enkleste ankomstveien er med båt fra byen Sierpe.

Bukta er oppkalt etter den britiske sjøfareren Francis Drake, som skal ha brukt bukta som havn på 1500-tallet.
Río Sierpe

**Río Sierpe** er ei elv sørvest i Costa Rica. Den er 82 kilometer lang, og går blant annet forbi byen Sierpe før den renner ut i Stillehavet. Den utgjør en del av Térraba Sierpe våtmarksområde.

Elva har et rikt dyreliv; dette omfatter blant annet krokodiller, andre reptilarter og flere eksotiske fisker og fugler.

## Referanser
Rupert Sheldrake

**Alfred Rupert Sheldrake** (født 28. juni 1942) er en britisk forfatter, foreleser og forsker innen parapsykologi, kjent som talsmann for fenomenet *morfisk resonans*. Han arbeidet som  biokjemiker og cellebiolog ved Cambridge University i perioden 1967 til 1973 og som rektor for plantefysiolog ved *International Crops Research Institute* ved *Semi-Arid Tropics* frem til 1978. Etter dette har han primært arbeidet på å fremme og forsvare sine ideer knyttet til morfisk resonans i bøker, artikler og offentlige opptredener. Sheldrake lanserte dette begrepet i tiden ved Cambridge. Det går ut på at planter og dyr har en iboende kollektiv hukommelse, og at organismene kan kommunisere telepatisk.

Representanter fra det vitenskapelige miljø som har sett nærmere på Sheldrakes teorier om morfisk resonans anser disse som pseudovitenskapelige. Fenomenet er heller ikke påvist gjennom vitenskapelig forskning. Hans konsept har derimot oppnådd stor anerkjennelse i miljøer for New Age og alternativ behandling. Sheldrake har på sin side anklaget vitenskapen for å være sneversynt og utelukkende materialistisk, og har foreslått at alternativ medisin og klarsynthet bør innlemmes i vitenskapen.

## Referanser

## Eksterne lenker
* 
* 
*
8. divisjon fotball for menn 2013

**[[8. divisjon fotball for menn]] 2013** var det niende og nest laveste nivået i norsk fotball 2013. Divisjonen bestod av én avdeling fra Akershus Fotballkrets, fem avdelinger fra Oslo Fotballkrets, samt vår- og høstavdeling i Vestfold Fotballkrets.

## Avdelingene

### [[Akershus Fotballkrets]]

### [[Oslo Fotballkrets]] I

### [[Oslo Fotballkrets]] II

### [[Oslo Fotballkrets]] III

### [[Oslo Fotballkrets]] IV

### [[Oslo Fotballkrets]] V

### [[Vestfold Fotballkrets]] (vår)

### [[Vestfold Fotballkrets]] (høst)

## Eksterne lenker
* Terminlister og tabeller &ndash; 8. divisjon Menn hos Norges Fotballforbund
Magdalena Sibylla av Slesvig-Holsten-Gottorp

**Magdalene Sibylle av Slesvig-Holsten-Gottorp** (født 1631 på Gottorp, død 1719 i Güstrow) var tysk hertuginne av fødsel samt ved ekteskap med hertug Gustav Adolf av Mecklenburg-Güstrow. 

Magdalena Sybylla var nest eldste datter av den gottorpske hertug Frederik III og dennes gemal Marie Elisabeth av Sachsen. 28. desember 1654 giftet hun seg med hertug Gustav Adolf, og trådte med ham inn i et mindre bemidlet og sterkt religiøst fyrstehoff i Güstrow. Paret fikk 11 barn, deriblant Louise – gift med Frederik IV av Danmark og Norge, samt arveprinsen Carl (1664–1688) som ikke etterlot seg arvinger, hvorfor linjen Mecklenburg-Güstrow utdøde med faren. 

Etter Gustav Adolf død i 1695 forble Magdalena Sibylla enkehertuginne i 26 år. Hun holdt seg med et lite hoff i Güstrow. 

## Referanser
Petter Danbolt

**Petter Danbolt** (født 1970) er en norsk næringslivsleder som primært har markert seg i mediebransjen. Han er utdannet cand.philol med hovedfag i litteraturvitenskap og støttefagene latin, gresk, psykologi og Midtøsten- nordaftikakunnskap, samt Master of Arts i ESST (Education in Society, Science and Technology), begge titler fra Universitetet i Oslo.

Petter Danbolt deltok på Schibsteds første management trainee-kull, og arbeidet i de to årene dette programmet varte i Aftenposten, VG, Aftonbladet, Scandinavia Online i København og i Eesti Meedia i Estland. Efter trainee-programmet var han viseadministrerende direktør i Eesti Meedia i Estland i to år, deretter Assistant director, Business Development i 20 Min Holding AG, som var Schibsteds stasning på gratisaviser i store byer i Europa. Etter dette ble Danbolt igjen ansatt i konsernstaben i Schibsted der han blant annet arbeidet videre med de baltiske satsingene gjennom diverse styreposisjoner og som viseadministrerende direktør i Schibsted Forlagene AS.

Danbolt ble deretter ansatt som Publisher (administrerende direktør og ansvarlig redaktør) for Aller Internett AS, et heleid datterselskap av Aller Media AS. Danbolt var Publisher for selskapet helt frem til det ble fusjonert inn i morselskapet, Aller Media, høsten 2012. I perioden ble Danbolt blant annet kjent for en seier i Høyesterett i det som ble kjent som "Finneren-saken", en svært viktig seier som sikrer kildevern også for kilder som kommer frem på måter som er egenartede for de digitale medier.

Fra oktober 2013 til oktober 2014 var Danbolt direktør for digitale medier i Aller Media AS. 

I oktober 2014 startet Danbolt sitt eget konsulentselskap, Panchrestus AS; www.panchrestus.no.
Anders Bjørnstad

**Anders Bjørnstad** (født 1947) er en norsk jazzmusiker (trompet). 

## Biografi
Bjørnstad vakte oppsikt på jamsessions i Drammen som 11-åring, og var i perioden 1960–1965 medlem av Papa Dennis Jazzband, førstepremievinner i klassen for tradband ved amatør-NM i 1963 og engasjert ved Kongsberg Jazzfestival i 1964.

Midt i 1970-årene ble han innlemmet i tradjazzmiljøet i Oslo og ble medlem av Magnolia Jazzband i 1974 og Christiania Jazzband i 1976. I disse to populære tradjazzband har han hele tiden vært en førende musiker og har skaffet seg oppmerksomhet med et spill preget av innlevelse og varme.  

Med hvert av bandene har han spilt inn 13 album med Magnolia Jazzband (1976–2011) og fem med Christiania Jazzband (1978–1990). Siden Moldejazz i 1978 har han spilt ved en rekke festivaler både i Norge og utlandet, blant annet i USA.

I 1981-1982 var han med på plateinnspilling med Svein Sundby & Friends; i 1992 deltok han på platen «Supertrad». Da tradjazzstorbandet «Christiania 12» ble dannet samme år, var han selvskreven i trompetrekka. Han gjorde i 1995 plateinnspilling med både Christiania 12 og Christiania Jazzband. En innspilling av Magnolia Jazzband fra 1976 ble i 2004 utgitt på CD under navnet «Classic Magnolia – Vintage 1976». Samme år forelå en ny plate med Christiania 12; *Happy feet* inneholder opptak fra perioden 2002–2004. Opptak med Magnolia 2003–2006 er utgitt på DVD («Magnolia Jazzband celebrating New Orleans Music». I 2007 deltok han på CD-en *Magnolia Jazzband & Topsy Chapman – Live at Oslo Concert Hall* og i 2009 på *Rhythm Crazy* med Christiania 12. Senere kom en ny CD med Magnolia Jazzband med tittelen *Molde revisited*, som inneholder opptak fra Molde Jazzfestival i 2011.

Bjørnstad spiller fortsatt (per 2025) konserter med blant andre Christiania 12, Mangnolia og Christiania Jazzband.

## Referanser
Ola J. Rise

**Ola J. Rise** (født 15. januar 1877 på garden Rise i Oppdal, død 26. august 1954) var en norsk kulturarbeider og forfatter. 

## Bakgrunn
Rise var oppvokst i Oppdal hvor han var særdeles aktiv i ulike kultursammenhenger. I 1899 dro han til Amerika hvor han tok land på prærien i Dakota i nærheten av Fargo. Der stiftet han familie og fikk sønnen Bjarne. Han var fortsatt en aktiv kulturpersonlighet som bladmann, bokhandler, folketaler, forfatter og redaktør i *Minneapolis Tidende* som var forløperen til Decorah Posten.  Senhøstes 1909 dro familien hjem til Norge for å tilbringe et år i Oppdal, men da datteren Ragnfrid ble født sommeren 1910 ombestemte de seg og reiste aldri tilbake.

## Virke som forfatter og kulturarbeider
Han debuterte som lyriker med diktsamlingen *Lasarus Geistus* som ble utgitt i Minnesota i 1908. Etter å ha vendt hjem til Oppdal ble han ansatt som redaktør i bygdebladet *Fjellposten* som senere gikk inn som en del av Søndre Trondhjems Amtstidende på Orkanger. Sambygdingen Inge Krokann omtalte hans innsats her slik: Han «lyfte det journalistiske nivået i det vesle bladet opp på ei høgd som få er klar over». Som den kulturpersonen han var han aktiv i målrørsla, som deklamator og ikke minst i ungdomslagsbevegelsen både i Oppdal og andre bygder.

## Bibliografi
* *Lasarus Geistus*, diktsamling utgitt i 1908 i Minnesota
* *Snø* med undertittelen «forteljingar fraa nybyggjarlive paa dei villaste vidder i Vesterheimen», diktsamling utgitt i 1909 i Trondheim
* *Oppdalsboka I*, historie og folkeminne utgitt i 1947 på Strindheim trykkeris forlag
* *Oppdalsboka II*, historie og folkeminne utgitt i 1951 på Johan Grundt Tanum forlag
* *I solefallsbrann*, et utvalg av hans dikt utgitt i 1958

## Eksterne lenker
* Ola J. Rise på lokalhistoriewiki}
*Ola J. Rise privatarkiv finnes ved NTNU Universitetsbiblioteket